Klubben ble stiftet 19. desember 1909 som (Ballsportsklubb Borussia 1909). Over 40 medlemmer av ungdomsgruppa ved den katolske kirken var samlet i restauranten for å stifte BVB, delvis fordi de likte sporten, men også fordi de var misfornøyd med måten presten Hubert Dewald drev ungdomsarbeid. De mente også at kirken motarbeidet og baktalte dem. Dewald prøvde å stoppe etablering av klubben og 20 ungdommer trakk seg, men 18 ble igjen og stiftet klubben. Navnet kom fra bryggeriet i en av nabogatene. De bestemte at fargene skulle være blå- og hvitstripete med rødt innfelt i drakten. Shortsen skulle være sort. Klubben skulle nå søke medlemskap i det tyske fotballforbundet.